La plaça Cronista Chabret acull el mercat nadalenc de Sagunt
30 de desembre 2019

![](/media/r0idwikw/30-inauguracion-mercado-reyes-sagunto.jpg)  
  

La Delegació de Comerç i Mercats ha instal·lat a Sagunt el mercat nadalenc. Ahir, diumenge 29 de desembre, es va inaugurar el mercat situat en la plaça Cronista Chabret i va comptar amb la presència de la regidora de l’Equip de Govern, Asun Moll. Este mercat de Reis estarà en el centre històric fins al 6 de gener de 2020, en horari d'11 a 14 hores al matí i de 16 a 21 hores a la vesprada.

Els productes que la ciutadania pot trobar en este mercat són característics i típics de Nadal, tals com pessebres, adorns nadalencs, regals, etc. i majoritàriament de venedors locals. A més, i com a novetat, el dissabte, 4 de gener, dins de la campanya nadalenca de la Regidoria de Comerç i Mercats s'ha programat un concert gratuït a càrrec del grup Green Covers que interpretarà conegudes cançons de bandes com Coldplay, U2, Depeche Mode o The Cure, en el Camí Reial a les 12.30 hores.

Amb estes accions, la Regidoria de Comerç i Mercats pretén propiciar i impulsar l'ambient nadalenc en el municipi amb la finalitat de convidar la ciutadania a realitzar de forma més agradable les compres nadalenques i poder, d'esta manera, millorar el clima comercial de la localitat, així com potenciar i afermar encara més el comerç de proximitat.​

![](/media/xl0cg0fb/30-1_cuerpo.jpg)  
![](/media/w5gffw0b/30-2_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/la-placa-cronista-chabret-acull-el-mercat-nadalenc-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-placa-cronista-chabret-acull-el-mercat-nadalenc-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-placa-cronista-chabret-acull-el-mercat-nadalenc-de-sagunt/ "Linked In")
*   [](mailto:?body=https://aytosagunto.es/va/actualitat/la-placa-cronista-chabret-acull-el-mercat-nadalenc-de-sagunt/)